Γρηγορία Γκόλια

Η Γρηγορία Γκόλια (22 Μαρτίου 1974) είναι Ελληνίδα προπονήτρια χειροσφαίρισης ενώ παλιότερα υπήρξε διεθνής αθλήτρια στο ίδιο άθλημα.

Καριέρα
Κατάγεται από τη Μελίκη Ημαθίας. Γεννήθηκε στη Βέροια στις 22 Μαρτίου 1974. Ξεκίνησε το χάντμπολ στις Γ.Ε. Βέροιας το 1989, κατακτώντας 5 πρωταθλήματα, 4 κύπελλα και 2 πρωταθλήματα νεανίδων. Μετά αγωνίστηκε στην Αναγέννηση Άρτας, κατακτώντας άλλα 8 πρωταθλήματα και 5 κύπελλα. Το 2002 έκανε το μεγάλο βήμα και παίρνοντας μεταγραφή για την Γερμανική Όλντερμπουργκ, όπου έμεινε 3 χρόνια. Κατόπιν επέστρεψε στην Ελλάδα για τον Αθηναϊκό στον οποίο έμεινε μόλις έναν χρόνο, αφού η ομάδα διαλύθηκε. Τη διετία 2006-2008 αγωνίστηκε στην Ορμή, με την οποία κατέκτησε δύο ακόμα πρωτάθληματα και ένα κύπελλο Ελλάδας το 2007.

Υπήρξε διεθνής με την εθνική Ελλάδας από το 1990 έως το 2006, οπότε ανακοίνωσε την αποχώρησή της. Με την εθνική ομάδα αγωνίστηκε περισσότερες από 130 συμμετοχές ενώ υπήρξε βασικό στέλεχός της στους Ολυμπιακούς Αγώνες του 2004.Συντονίστρια στην Εθνική ομάδα η Γρηγορία Γκόλια. paokmania.gr. 25 Νοεμβρίου 2015.

Το 2008 ξεκίνησε την καριέρα της ως προπονήτρια αναλαμβάνοντας την ομάδα χάντμπολ γυναικών του Π.Α.Ο.Κ.Για 8η χρονιά η Γκόλια στον ΠΑΟΚ. paokplanet.gr. 11/06/2015. Ανακτήθηκε: 05/11/2016. Στον ΠΑΟΚ παρέμεινε για εννιά σεζόν, μέχρι το 2017.Νέα εποχή με Τζουβάρα στον ΠΑΟΚ. sport-fm.gr. 20 Ιουνίου 2017.. To 2018 υπέγραψε συμβόλαιο συνεργασίας με την Αναγέννηση Άρτας όπου παρέμεινε για επτά μήνες.«Διαζύγιο» Άρτας- Γκόλια την "έφαγε" η ήττα από την Βέροια 2017 . laosnews.gr. 26 Φεβρουαρίου 2019.

Τίτλοι
Ως παίκτρια
 15 Πρωταθλήματα Ελλάδος:
 με τη Βέροια: 1989, 1990, 1991, 1992, 1993
 με την Αναγέννηση Άρτας: 1995, 1996, 1997, 1998, 1999, 2000, 2001, 2002
 με την Ορμή Πάτρας: 2007, 2008
 9 Κύπελλα Ελλάδας:
 με τη Βέροια: 1989, 1990, 1991, 1992
 με την Αναγέννηση Άρτας: 1998, 1999, 2001, 2002
 με την Ορμή Πάτρας: 2007
 2 Πανελλήνια πρωταθλήματα νεανίδων: 1991, 1992

Ως προπονήτρια
 1 πρωτάθλημα Ελλάδος:
 με τον Π.Α.Ο.Κ.: 2013 
 2 Κύπελλα Ελλάδος:
 με τον Π.Α.Ο.Κ.: 2014, 2016

Παραπομπές

Κατηγορία:Αθλήτριες της εθνικής Ελλάδος χειροσφαίρισης
Κατηγορία:Χειροσφαιριστές Αθηναϊκού
Κατηγορία:Χειροσφαιριστές Ορμής Πάτρας